**MITNICE NA ČRNOMERCU**

Mitnice su postojale i prije ujedinjenja Gradeca i Kaptola 1850. g. i bile su još jedan od razloga sukobljavanja između ovih dvaju naselja.

Nakon ujedinjenja, odnosno spajanja u grad Zagreb, oformljene su nove mitnice na ulazima u grad kako bi se bolje kontrolirao uvoz u grad i naplata mitarine. Uz mitnice su postavljane i drumske ili mostne vage, a pristojbe su se plaćale po težini i obimu robe. Zgrada mitnice obično je bila jednokatna, a imala je i prostor za zatvor.

Na prijelazu iz 19. u 20. st. u Zagrebu je bilo desetak mitnica, od kojih su dvije bile na području Črnomerca. Prva je bila smještena na Ilici kod potoka Črnomerec koji je bio granica grada.





*Mitnica na Črnomercu, uz potok Črnomerec, 1929. i 2017., pogled prema istoku*

**

**

*Mitnica na Črnomercu, uz potok Črnomerec, početkom 20. st. i 2017., pogled prema istoku*

Druga, manje poznata mitnica, bila je smještena podno kapele Svetog Duha, na raskršću ulice Sveti Duh, Topničke ulice i Kunišćaka.



**

*Procesije kod mitnice prije izgradnje crkve i zgrada mitnice 2017.*